জাল ওষুধের তদন্ত বন্ধ করতে এবার হুমকি ফোন!

কলকাতা: শহরে রমরমিয়ে চলছে জাল ওষুধের করবার! আর এই খবর সামনে আসার পরেই রাজ্য ড্রাগ কন্ট্রোল এবং‌ ‘সেন্ট্রাল ড্রাগস স্ট্যান্ডার্ড কন্ট্রোল অর্গানাইজেশন ঘটনার তদন্তে নামে। চলে তল্লাশি। তবে এবার সেই তদন্ত বন্ধ করতেই এল হুমকি ফোন! ড্রাগ কন্ট্রোল আধিকারিককে ফোন করে হুমকি দেওয়া হয় বন্ধ করতে হবে জাল ওষুধের তদন্ত।

জানা যাচ্ছে, জাল ওষুধের করবার সামনে আসার পর থেকেই জোরকদমে তদন্ত শুরু করে ড্রাগ কন্ট্রোলের আধিকারিকরা। শহরের বিভিন্ন জায়গায় চলে তল্লাশি। উল্টোডাঙার এক পাইকারি ওষুধ দোকানে হন দেয় ড্রাগ কন্ট্রোলের আধিকারিকরা জাল ওষুধ চক্রের তদন্তে। আর তারপরেই হুমকি ফোন আসে তদন্তকারী কাছে। তদন্ত বন্ধ করার হুমকি দেওয়া হয়। উল্লেখ্য, উল্টোডাঙার যেই পাইকারি দোকানে হানা দেয় ড্রাগ কন্ট্রোলের আধিকারিকরা, সেখানে হরিয়ানা যোগও সামনে আসে।

আরও পড়ুন: ওষুধের মূল্যবৃদ্ধি নিয়ে মিছিলের ডাক মমতার

জানা যাচ্ছে হুমকি ফোনটি এসেছিল দিল্লি থেকে। সূত্র মারফত খবর, দিল্লির এক আপ্ত সহায়কের নম্বর থেকে এসেছিল এই ফোন। হুমকি ফোন আসার পরেই তড়িঘড়ি আজ স্বাস্থ্য দফতরের পক্ষ থেকে ডাকা হয় বৈঠক।

ইতিমধ্যেই যেই আধিকারিকের কাছে এই হুমকি ফোন আসে, নবান্নের নির্দেশে তিনি পুলিশের কাছে অভিযোগ দায়ের করেন। ফোন নম্বরটি উল্লেখ করে বিধাননগর ইলেকট্রনিক্স কমপ্লেক্স থানায় অভিযোগ দায়ের করা হয়, খবর নবান্ন সূত্রে।

দেখুন অন্য খবর

Powered by how to embed a youtube video and nya casinon utan spelpaus mga